รองนายกรัฐมนตรีและรัฐมนตรีว่าการกระทรวงกลาโหม เข้าร่วมประชุม IISS Shangri - La Dialogue และพบหารือกับรัฐมนตรีว่าการกระทรวงกลาโหมสหรัฐฯ
@ รองนรม.และรมว.กห.เข้าร่วมประชุม IISS Shangri - La Dialogue และพบหารือกับ รมว.กห.สหรัฐฯ เมื่อ 1 มิ.ย.62 : 0830 พล.อ.ประวิตร วงษ์สุวรรณ รองนรม.และรมว.กห. พร้อมคณะ ได้เข้าร่วมประชุม IISS Shangri - La Dialogue 2019 ณ สาธารณรัฐสิงคโปร์ ซึ่งเป็นเวทีของการหารือแลกเปลี่ยนมุมมองด้านความมั่นคงและบทบาทต่อการเสริมสร้างความร่วมมือด้านความมั่นคงในภูมิภาค ร่วมกับประเทศในภูมิภาคเอเชีย - แปซิฟิก โดยเชิญ นาย แพทริค แชแนแฮน (Patrick M Shanahan) รักษาการ รมว.กห.สหรัฐอเมริกา กล่าวปาฐกถาถึง “วิสัยทัศน์ของสหรัฐฯ ต่อความมั่นคงของภูมิภาคอินโด - แปซิฟิก” และ เชิญ พล.อ.เว่ย เฟงฮี (Wei Fenghe) รมว.กห.สาธารณประชาธิปไตยประชาชนจีน ร่วมปาฐกถาถึง “ความร่วมมือของจีนกับประเทศต่างๆด้านความมั่นคง” หลังจากนั้น รองนรม.และรมว.กห.พร้อมคณะ ได้พบหารือทวิภาคีกับ นาย แพทริค แชแนแฮน (Patrick M Shanahan) รักษาการ รมว.กห.สหรัฐอเมริกาและคณะ โดยทั้งสองฝ่าย เห็นพ้องและยืนยันร่วมกัน ที่จะมุ่งเดินหน้าเพิ่มพูนความสัมพันธ์และเสริมสร้างความร่วมมือทางทหารระหว่างกันให้ใกล้ชิดแน่นแฟ้นมากขึ้นในปีนี้ ทั้งด้านการฝึก ศึกษา การวิจัยและพัฒนา รวมทั้งการแลกเปลี่ยนเจ้าหน้าที่ทางทหารระหว่างกัน โดยเฉพาะความร่วมมือในการฝึกผสมทางทะเลระหว่างอาเซียน - สหรัฐฯ ที่จะจัดขึ้นในไทยปีนี้ และความร่วมมือในการเป็นประธานร่วม คณะทำงานผู้เชี่ยวชาญด้านความมั่นคงทางทะเลที่จะมีขึ้น ต่อจากนั้น รองนรม.และรมว.กห.และคณะ ได้เข้าพบหารือทวิภาคีกับ นายเตียว ชี เฮียน รัฐมนตรีอาวุโสสาธารณรัฐสิงคโปร์ ต่อด้วย การเข้าพบหารือทวิภาคีกับ ดร.อึ้ง เอง เฮน รมว.กห.สาธารณรัฐสิงคโปร์ โดยทั้งสองฝ่าย ได้แลกเปลี่ยนความคิดเห็นระหว่างกันถึงสถานการณ์ด้านการเมืองและด้านเศรษฐกิจของประเทศ และหารือร่วมกันถึงการสนับสนุนส่งเสริมกันในการทำหน้าที่ประธานอาเซียนของไทย รวมทั้งการเสริมสร้างความร่วมมือทางทหารระหว่างกันในฐานะพันธมิตรที่ใกล้ชิดกัน................